SK Úradný vestník Európskej únie C 254/12

Uverejnenie žiadosti o zápis do registra podľa článku 6 ods. 2 nariadenia Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín

(2008/C 254/09)

Týmto uverejnením sa poskytuje právo vzniesť námietky proti žiadosti o zápis podľa článku 7 nariadenia Rady (ES) č. 510/2006 (1). Vznesené námietky sa musia Komisii doručiť do šiestich mesiacov po uverejnení tejto žiadosti.

ŽIADOSŤ O ZMENU O DOPLNENIE

NARIADENIE RADY (ES) č. 510/2006

Žiadosť o zmenu a doplnenie v súlade s článkom 9 a článkom 17 ods. 2

„KÖLSCH“

ES č.: DE/PGI/117/0655/10.05.2004

CHOP ( ) CHOZ ( X )

Žiadaná(-é) zmena(-y) a doplnenie(-ia):

Rubrika(-y) v špecifikácii:

Názov výrobku Opis výrobku Zemepisná oblasť Dôkaz o pôvode Spôsob výroby Spojenie Označenie Vnútroštátne požiadavky

Zmena(-y) a doplnenie(-ia)

Opis: Svetlé, vysoko prekvasené, silne chmelené, číre, vrchne kvasené pivo s jednotnými požiadavkami kvality:

— Kölsch so zníženým množstvom alkoholu: 2,1 – 2,8 % objemu,

— nealkoholické Kölsch: < 0,5 % objemu.

Základ, z ktorého sa pivá Kölsch so zníženým množstvom alkoholu a nealkoholické pivo Kölsch vyrábajú, spĺňa požiadavky kvality v bodoch 1 až 6.

Vysvetlenie: Doteraz boli pri požiadavkách kvality k bodom 1 až 6 omylom uvedené priemerné hodnoty pív Kölsch všetkých výrobcov, to znamená bez odchýlok. Tieto hodnoty sa teraz nahrádzajú údajmi o jednotlivých rozsahoch, ktoré sa zároveň prispôsobili technickým podmienkam a/alebo trendu v chuti spotrebiteľov.

Pri pivách Kölsch so zníženým množstvom alkoholu a nealkoholických pivách Kölsch, ktoré vyrábajú výlučne výrobcovia piva Kölsch, sa vykvasené hotové pivo Kölsch dodatočne úplne alebo čiastočne zbaví alkoholu, pričom všetky ostatné obsahové látky zostanú nezmenené, to znamená, že naďalej platia požiadavky kvality v bodoch 1 až 6. „Ľahšia“ chuť je výhradne dôsledkom dodatočného zníženia obsahu alkoholu. Aj pivá so zníženým množstvom alkoholu a nealkoholické pivá Kölsch sú ležiaky (Vollbier). Vyrábali sa v dôsledku záujmu spotrebiteľov už pred 26. januárom 1994, čo sa pri žiadosti o zápis do registra iba omylom neuviedlo. Dobré meno pív Kölsch sa rovnako vzťahuje aj na pivá so zníženým množstvom alkoholu a nealkoholické pivá Kölsch.

Zemepisná oblasť: Mestská oblasť Kolín a obce a mestá Bedburg, Bonn, Brühl, Dormagen, Frechen, Leverkusen, Monheim, Wiehl v okolí Kolína.

Vysvetlenie: Údaj o zemepisnej polohe pivovarov, ktoré v súčasnosti vyrábajú pivo Kölsch sa vypúšťa. Opis zemepisnej oblasti ako takej zostáva nezmenený.

Dôkaz o pôvode: Prostredníctvom papierových podkladov alebo elektronického spracovania všetkých dokumentov o nákupe, ako napr. objednávok, dodacích listov a nákladných listov, ako aj všetkých dodávateľských a zákazníckych faktúr, sa dokumentujú a v prípade spätnej sledovateľnosti aj identifikujú bezprostrední dodávatelia všetkých surovín – pivovarského sladu (jačmenný a/alebo pšeničný slad), mletého chmeľu vo forme granúl alebo chmeľového extraktu, vody na varenie piva, kvasiniek na vrchné kvasenie – a bezprostrední obchodní odberatelia. Okrem toho sa pri stáčaní z každej dávky odkladajú vzorky, na ktoré odkazuje údaj o vyrábajúcom pivovare a číslo dávky na každej predajnej jednotke.

Vysvetlenie: Doterajšie znenie rubriky „Dôkaz o pôvode“ sa v nezmenenej podobe prenáša do rubriky „Spojenie“. Odteraz sa v rubrike „Dôkaz o pôvode“ uvádzajú skutočnosti o možnosti spätnej sledovateľnosti konečného výrobku Kölsch až k miestu jeho výroby v zemepisnej oblasti.

Spôsob výroby: Výroba podľa predpisov úpravy „deutsches Reinheitsgebot“ (úprava o povolených obsahových látkach) a pomocou kvasiniek na vrchné kvasenie z čistých kultúr.

Všetky pivá Kölsch, aj so zníženým množstvom alkoholu a nealkoholické, sa oddávna varili podľa predpisov v úprave „deutsches Reinheitsgebot“. Podľa nich sa ako suroviny používajú iba pivovarský slad (jačmenný a/alebo pšeničný slad), chmeľ, voda na varenie piva a kvasinky na vrchné kvasenie. Od dodávateľov sa odberá pivovarský slad a chmeľ, z časti aj voda na varenie piva, pokiaľ výrobcovia nemajú k dispozícii vlastnú studňu, zriedkavejšie aj čistá kultúra kvasiniek na vrchné kvasenie, pokiaľ sa v pivovaroch v zemepisnej oblasti už oddávna nerozmnožujú v propagačnej stanici.

Pivovarnícky slad, ktorý pivovar prijal, sa uskladňuje v sladových silách. Následne sa v šrotovníku zošrotuje. Po tomto úkone sa získaný zošrotovaný slad zmieša s vodou, ktorá môže pochádzať aj z prameňov mimo dotknutej zemepisnej oblasti, a škrob obsiahnutý v sladových zrnách sa rmutovaním enzymaticky rozštiepi. Po fáze rmutovania sa sciedzaním získava sladina. K získanej sladine sa pridá chmeľ a dovedie sa do varu. Koaguláty, ktoré pri tomto procese vznikajú sa preciedzajú a horúca mladina sa následne ochladzuje v chladiči. Získaná ochladená mladina sa zakváša kvasinkami vrchného kvasenia, prevzdušňuje a napúšťa do kvasných kadí. V kvasných kadiach sa sacharidy získané šrotovaním, rmutovaním, sciedzaním a varením mladiny skvášajú prostredníctvom kvasiniek vrchného kvasenia na alkohol a CO2. Kvasinky na vrchné kvasenie tvoria dlhé reťazce koagulátov, ktoré sa usádzajú na vrchu mladiny. Získané mladé pivo sa následne vychladí, nechá dokvasiť a filtruje. Takéto prefiltrované pivo sa dočasne uskladní v tlakových nádobách a nakoniec sa rôznymi spôsobmi stáča, pričom stáčanie sa môže realizovať aj mimo dotknutej zemepisnej oblasti.

Pri pivách Kölsch so zníženým množstvom alkoholu a nealkoholických pivách sa objem alkoholu prekvaseného hotového piva znižuje predovšetkým prostredníctvom vákuovej destilácie a odparovania, či reverznej osmózy pomocou polopriepustnej membrány alebo dialýzy, a to takisto v dotknutej zemepisnej oblasti.

Vysvetlenie: Jednotlivé kroky pri výrobe sa teraz opisujú v súvislosti so zemepisnou oblasťou, rovnako ako v zhrnutí zaslanom 19. mája 2004 úradu Landesamt für Ernährungswirtschaft und Jagd Nordrhein-Westfalen (Úrad spolkovej krajiny Severné Porýnie-Vestfálsko pre potravinársky priemysel a lov). Údaje o jednotlivých požiadavkách kvality sa presúvajú do rubriky „Opis“ a niektoré priemerné hodnoty sa nahrádzajú údajmi o rozsahu.

ZHRNUTIE

NARIADENIE RADY (ES) č. 510/2006

„KÖLSCH“

ES č.: DE/PGI/117/0655/10.05.2004

CHOP ( ) CHOZ ( X )

Tento prehľad obsahuje hlavné body špecifikácie výrobku na informačné účely.

1. Príslušný orgán v členskom štáte:

Názov: Bundesministerium der Justiz Adresa: Mohrenstraße 37 D-10117 Berlin (Postanschrift: D-11015 Berlin) Tel.: (49-18) 885 80-0 alebo (49-30) 20 25-70 Fax: (49-18) 885 80-95 25 alebo (49-30) 20 25-95 25 E-mail: matzner-an@bmj.bund.de

2. Skupina:

Názov: Kölner Brauerei-Verband e.V. Adresa: Lungengasse 48-50 D-50676 Köln Tel.: (49-221) 240 38 28 Fax: (49-221) 921 80 19 E-mail: — Zloženie: výrobcovia/spracovatelia ( X ) ostatní ( )

3. Druh výrobku:

Trieda 2.1 – Pivo

4. Špecifikácia:

[prehľad požiadaviek podľa článku 4 ods. 2 nariadenia (ES) č. 510/2006]

4.1. Názov: „Kölsch“

4.2. Opis: Svetlé, vysoko prekvasené, silne chmelené, číre vrchne kvasené pivo s jednotnými požiadavkami kvality:

— Kölsch so zníženým množstvom alkoholu: 2,1 – 2,8 % objemu,

— nealkoholické Kölsch: < 0,5 % objemu.

Základ, z ktorého sa pivá Kölsch so zníženým množstvom alkoholu a nealkoholické pivo Kölsch vyrábajú, spĺňa požiadavky kvality v bodoch 1 až 6.

4.3. Zemepisná oblasť: Mestská oblasť Kolín a obce a mestá Bedburg, Bonn, Brühl, Dormagen, Frechen, Leverkusen, Monheim, Wiehl v okolí Kolína.

4.4. Dôkaz o pôvode: Prostredníctvom papierových podkladov alebo elektronického spracovania všetkých dokumentov o nákupe, ako napr. objednávok, dodacích listov a nákladných listov, ako aj všetkých dodávateľských a zákazníckych faktúr, sa dokumentujú a v prípade spätného zisťovania aj identifikujú bezprostrední dodávatelia všetkých surovín – pivovarského sladu (jačmenný a/alebo pšeničný slad), mletého chmeľu vo forme granúl alebo chmeľového extraktu, vody na varenie piva, kvasiniek na vrchné kvasenie – a bezprostrední obchodní odberatelia. Okrem toho sa pri stáčaní z každej dávky odkladajú vzorky, na ktoré odkazuje údaj o vyrábajúcom pivovare a číslo dávky na každej predajnej jednotke.

4.5. Spôsob výroby: Výroba podľa predpisov úpravy „deutsches Reinheitsgebot“ (úprava o povolených obsahových látkach) a pomocou kvasiniek na vrchné kvasenie z čistých kultúr.

Všetky pivá Kölsch, aj so zníženým množstvom alkoholu a nealkoholické, sa oddávna varili podľa predpisov v „deutsches Reinheitsgebot“. Podľa nich sa ako suroviny používajú iba pivovarský slad (jačmenný a/alebo pšeničný slad), chmeľ, voda na varenie piva a kvasinky na vrchné kvasenie. Od dodávateľov sa odberá pivovarský slad a chmeľ, z časti aj voda na varenie piva, pokiaľ výrobcovia nemajú k dispozícii vlastnú studňu, zriedkavejšie aj čistá kultúra kvasiniek na vrchné kvasenie, pokiaľ sa v pivovaroch v zemepisnej oblasti už oddávna nerozmnožujú v propagačnej stanici.

Pivovarnícky slad, ktorý pivovar prijal, sa uskladňuje v sladových silách. Následne sa v šrotovníku zošrotuje. Po tomto úkone sa získaný zošrotovaný slad zmieša s vodou, ktorá môže pochádzať aj z prameňov mimo dotknutej zemepisnej oblasti, a škrob obsiahnutý v sladových zrnách sa rmutovaním enzymaticky rozštiepi. Po fáze rmutovania sa sciedzaním získava sladina. K získanej sladine sa pridá chmeľ a dovedie sa do varu. Koaguláty, ktoré pri tomto procese vznikajú sa preciedzajú a horúca mladina sa následne ochladzuje v chladiči. Získaná ochladená mladina sa zakváša kvasinkami vrchného kvasenia, prevzdušňuje a napúšťa do kvasných kadí. V kvasných kadiach sa sacharidy získané šrotovaním, rmutovaním, sciedzaním a varením mladiny skvášajú prostredníctvom kvasiniek vrchného kvasenia na alkohol a CO2. Kvasinky na vrchné kvasenie tvoria dlhé reťazce koagulátov, ktoré sa usádzajú na vrchu mladiny. Získané mladé pivo sa následne vychladí, nechá dokvasiť a filtruje. Takéto prefiltrované pivo sa dočasne uskladní v tlakových nádobách a nakoniec sa rôznymi spôsobmi stáča, pričom stáčanie sa môže realizovať aj mimo dotknutej zemepisnej oblasti.

Pri pivách Kölsch so zníženým množstvom alkoholu a nealkoholických pivách sa objem alkoholu prekvaseného hotového piva znižuje predovšetkým prostredníctvom vákuovej destilácie a odparovania, či reverznej osmózy pomocou polopriepustnej membrány alebo dialýzy, a to takisto v dotknutej zemepisnej oblasti.

4.6. Spojenie: Kvalita a dobrá povesť piva Kölsch vyplývajú už z tisícročnej histórie a tradície výroby piva v Kolíne a jeho okolí. Začiatky pivovarníctva siahajú v tejto oblasti do 9. storočia. Prvá autentická správa o varení piva v Kolíne a jeho okolí sa nachádza v zakladajúcej listine kláštora v Gerresheime, v ktorej sa spomínajú pivovary v Kolíne. Okolo roku 1250 sa v Kolíne vytvoril pivovarnícky cech. Až do začiatku 20. storočia sa vyrábalo iba vrchne kvasené pivo. Po tom, ako začala narastať konkurencia v podobe spodne kvaseného piva, mestská rada a pivovarnícky úrad na ochranu tradičného pivovarníckeho remesla dočasne spodne kvasené pivo zakázala. V konečnom dôsledku sa pivo Kölsch vďaka stálemu vylepšovaniu v konkurencii spodne kvasených pív dokázalo presadiť.

Pivá so zníženým množstvom alkoholu a nealkoholické pivá Kölsch vyrábajú od januára 1994 výlučne výrobcovia pív Kölsch. Aj pivá so zníženým množstvom alkoholu a nealkoholické pivá Kölsch sú ležiaky (Vollbier), pri výrobe ktorých sa vykvasené hotové pivo Kölsch dodatočne úplne alebo čiastočne zbaví alkoholu, pričom všetky ostatné obsahové látky zostanú nezmenené. Dobré meno pív Kölsch sa rovnako vzťahuje aj na pivá so zníženým množstvom alkoholu a nealkoholické pivá Kölsch.

4.7. Kontrolný orgán:

Názov: Landesamt für Natur, Umwelt und Verbraucherschutz Nordrhein-Westfalen Adresa: Leibnitzstraße 10 D-45659 Recklinghausen (Postanschrift: Postfach 101052, D-45610 Recklinghausen) Tel.: (49-201) 15 90 22 33 Fax: (49-201) 79 95 14 46 E-mail: christiane.ratsack@lanuv.nrw.de

4.8. Označenie: Závisí od značky piva Kölsch jednotlivých pivovarov, prípadne v spojení s údajom o ochrane Kölsch ako „geschützte geographische Angabe“ (chránené zemepisné označenie) alebo „g.g.A.“ (CHOZ).

(1) Ú. v. EÚ L 93, 31.3.2006, s. 12.